REPUBLIKA SRBIJA

NARODNA SKUPŠTINA

01 Broj 06-2/100-21

7. april 2021. godine

B e o g r a d

**Z A P I S N I K**

**PETE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 30. I 31. MARTA I 1, 6. I 7. APRILA 2021. GODINE**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 114 narodnih poslanika, a primenom elektronskog sistema za glasanje utvrđeno je da je u sali prisutan 171 narodni poslanik, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva pravde, Tužilaštva za organizovani kriminal i Ministarstva prosvete, nauke i tehnološkog razvoja, Mirsad Hodžić, predstavnik Poslaničke grupe UJEDINjENA DOLINA - SDA SANDžAKA - od ministra državne uprave i lokalne samouprave, Nataša Mihailović-Vacić, zamenik predsednika Poslaničke grupe Socijaldemokratska partija Srbije - od Ministarstva zdravlja, Akoš Ujhelji, predstavnik Poslaničke grupe SAVEZ VOJVOĐANSKIH MAĐARA - od predsednika Vlade, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) - od Ministarstva za ljudska i manjinska prava i društveni dijalog i prof. dr Dragoljub Acković, predstavnik Poslaničke grupe „Aleksandar Vučić - za našu decu“ - od Ministarstva prosvete, nauke i tehnološkog razvoja.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Arđend Bajrami, dr Marko Bogdanović, Zoran Bojanić, Nevena Veinović, Mladen Grujić, Vladimir Đukanović, Milan Đurica, Ninoslav Erić, Ilija Životić, Marko Zeljug, Krsto Janjušević, mr Jadranka Jovanović, Dragomir Karić, Nandor Kiš, Borisav Kovačević, Jovan Kolundžija, Sofija Maksimović, prof. dr Predrag Marković, Ilija Matejić, Marko Mladenović, Olivera Nedeljković, Vesna Nedović, prof. dr Aleksandra Pavlović Marković, Ljubo Petrović, Mira Petrović, Misala Pramenković, Ivan Ribać, Dušica Stojković, Ivan Tasovac, Smilja Tišma, Marija Todorović, Srbislav Filipović, Aco Petrović, Ljiljana Kuzmanović-Vujaković, Marina Mirković, Mina Kitanović i Nikola Kožović.

Narodna skupština je, većinom glasova, usvojila: Zapisnik sednice Trećeg vanrednog zasedanja Narodne skupštine Republike Srbije u Dvanaestom sazivu, održane 23, 24. i 25. februara 2021. godine (od 185 prisutnih narodnih poslanika, 167 je glasalo za, a 18 nije glasalo), Zapisnik Prve sednice Prvog redovnog zasedanja Narodne skupštine Republike Srbije u 2021. godini, održane 2, 3. i 4. marta 2021. godine (od 186 prisutnih narodnih poslanika, 171 je glasao za, a 15 nije glasalo) i Zapisnik Druge sednice Prvog redovnog zasedanja Narodne skupštine Republike Srbije u 2021. godini, održane 9, 10. i 11. marta 2021. godine (od 186 prisutnih narodnih poslanika, 171 je glasao za, a 15 nije glasalo).

Zatim je Narodna skupština prešla na utvrđivanje dnevnog reda.

Izjašnjavajući se o predlozima za dopunu predloženog dnevnog reda, Narodna skupština nije prihvatila: predlog narodnog poslanika Bojana Torbice da se dnevni red dopuni tačkom Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Bojana Torbice, od 185 prisutnih narodnih poslanika, 26 je glasalo za, a 159 nije glasalo) i predlog narodnog poslanika Marijana Rističevića da se dnevni red dopuni tačkom Predlog zakona o izmeni i dopunama Zakona o elektronskim medijima, koji je podneo Narodnoj skupštini 9. marta 2021. godine (nakon obrazloženja narodnog poslanika Marijana Rističevića, od 184 prisutna narodna poslanika, 17 je glasalo za, četiri protiv, a 163 nisu glasala).

Narodna skupština je, većinom glasova (od 184 prisutna narodna poslanika, 168 je glasalo za, a 16 nije glasalo), prihvatila predlog narodnog poslanika dr Aleksandra Martinovića da se obavi:

**1. zajednički načelni i jedinstveni pretres o:**

**- Predlogu zakona o muzejskoj delatnosti,** koji je podnela Vladai

**- Predlogu odluke o proglašenju stare i retke bibliotečke građe za kulturno dobro od izuzetnog značaja,** koji je podnela Vlada;

**2. zajednički načelni i jedinstveni pretres o:**

**- Predlogu zakona o izmenama Zakona o sudijama,** koji su podneli narodni poslanici Đorđe Komlenski, Marijan Rističević, Ana Karadžić i Bojan Torbicai

**- Predlogu odluke o prestanku funkcije predsednika Prekršajnog suda u Negotinu, Osnovnog suda u Kruševcu i Osnovnog suda u Novom Pazaru,** koji je podneo Odbor za pravosuđe, državnu upravu i lokalnu samoupravu.

Narodna skupština je, većinom glasova (od 184 prisutna narodna poslanika, 169 je glasalo za, a 15 nije glasalo), utvrdila dnevni red Pete sednice Prvog redovnog zasedanja Narodne skupštine Republike Srbije u 2021. godini, u celini.

**Tako utvrđen dnevni red je sledeći:**

1. **Predlog zakona o izmenama Zakona o popisu stanovništva, domaćinstava i stanova 2021. godine**, koji je podnela Vlada (broj 011-412/21 od 12. marta 2021. godine),
2. **Predlog zakona o muzejskoj delatnosti**, koji je podnela Vlada (broj 011-411/21 od 12. marta 2021. godine),
3. **Predlog zakona o izmenama Zakona o sudijama**, koji su podneli narodni poslanici Đorđe Komlenski, Marijan Rističević, Ana Karadžić i Bojan Torbica (broj 011-1800/20 od 16. novembra 2020. godine),
4. **Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o održavanju i rekonstrukciji putnih međudržavnih mostova između Republike Srbije i Bosne i Hercegovine**, koji je podnela Vlada (broj 011-407/21 od 11. marta 2021. godine),
5. **Predlog odluke o proglašenju stare i retke bibliotečke građe za kulturno dobro od izuzetnog značaja**, koji je podnela Vlada (broj 630-413/21 od 12. marta 2021. godine) i
6. **Predlog odluke o prestanku funkcije predsednika Prekršajnog suda u Negotinu, Osnovnog suda u Kruševcu i Osnovnog suda u Novom Pazaru**, koji je podneo Odbor za pravosuđe, državnu upravu i lokalnu samoupravu (broj 02-389/21 od 9. marta 2021. godine).

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Branislav Nedimović, potpredsednik Vlade i ministar poljoprivrede, šumarstva i vodoprivrede, Siniša Mali, ministar finansija, Snežana Lakčević, pomoćnik direktora Republičkog zavoda za statistiku, Petar Korović, vršilac dužnosti pomoćnika direktora Republičkog zavoda za statistiku i Ljiljana Đorđević, načelnik Odeljenja u Republičkom zavodu za statistiku.

Zatim je Narodna skupština prešla na rad po utvrđenom dnevnom redu, odnosno na **načelni pretres o 1. tački dnevnog reda - PREDLOGU ZAKONA O IZMENAMA ZAKONA O POPISU STANOVNIŠTVA, DOMAĆINSTAVA I STANOVA 2021. GODINE**.

Predsednik je, saglasno članu **157. stav 1.** Poslovnika, otvorio načelni pretres o Predlogu **zakona**.

Uvodno izlaganje o Predlogu zakona podneo je predstavnik predlagača Branislav Nedimović, potpredsednik Vlade i ministar poljoprivrede, šumarstva i vodoprivrede.

U načelnom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Dragan D. Marković, predsednik Poslaničke grupe JEDINSTVENA SRBIJA (JS), dr Muamer Bačevac, predstavnik Poslaničke grupe Socijaldemokratska partija Srbije, (nakon čega je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova), Elvira Kovač, zamenik predsednika Poslaničke grupe SAVEZ VOJVOĐANSKIH MAĐARA, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Đorđe Todorović, predstavnik Poslaničke grupe „Aleksandar Vučić - za našu decu“, Enis Imamović, zamenik predsednika Poslaničke grupe UJEDINjENA DOLINA-SDA SANDžAKA (nakon čega su se za reč, po Poslovniku, javili narodni poslanici: Đorđe Milićević – ukazao na povrede čl. 98. i 107. Poslovnika, Enis Imamović – ukazao na povredu člana 104. Poslovnika, a objašnjenje je dao predsedavajući Radovan Tvrdišić, potpredsednik Narodne skupštine i Đorđe Milićević – ukazao na povredu člana 27. Poslovnika, a objašnjenje je dao predsedavajući, a zatim se za reč javio ministar Branislav Nedimović), prof. dr Jahja Fehratović (nakon čega su uzajamno replicirali narodni poslanici Đorđe Todorović i prof. dr Jahja Fehratović), Vladan Glišić i Ana Miljanić, a zatim je predsedavajući odredio pauzu u trajanju od jednog časa.

Nakon pauze, sednica je nastavljena u 15 časova i 10 minuta.

U nastavku načelnog pretresa učestvovali su narodni poslanici: Jasmina Karanac (nakon čijeg izlaganja se za reč javio ministar Branislav Nedimović), Marija Jevđić, Zvonimir Stević, Milija Miletić, Aleksandar Marković, Branimir Jovanović, Vojislav Vujić, Snežana Paunović, Sandra Joković, Nenad Krstić, Olivera Ognjanović, Nenad Mitrović, Nevenka Kostadinova, Stefan Srbljanović, Ljiljana Malušić, Veroljub Matić, Milanka Jevtović Vukojičić, Rajka Matović, Milimir Vujadinović, Milan Jugović, prof. dr Dragoljub Acković, Đorđe Dabić, Veroljub Arsić, Zoran Tomić, Uglješa Mrdić, Marijan Rističević, Aleksandar Mirković, Miodrag Linta i Miloš Banđur.

Zatim je predsedavajući dr Vladimir Orlić, potpredsednik Narodne skupštine, zaključio načelni pretres o Predlogu zakona.

Prvog dana rada, sednica je završena u 19 časova.

**Drugi dan rada – 31. mart 2021. godine**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 92 narodna poslanika, a primenom elektronskog sistema za glasanje utvrđeno je da je u sali prisutno 135 narodnih poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Arđend Bajrami, dr Dragana Barišić, dr Muamer Bačevac, Nadije Bećiri, dr Marko Bogdanović, Zoran Bojanić, Bratimir Vasiljević, Nevena Veinović, mr Danijela Vujičić, Mladen Grujić, prof. dr Zoran Dragišić, Milovan Drecun, Vladimir Đukanović, Milan Đurica, Ninoslav Erić, Ilija Životić, Marko Zeljug, Krsto Janjušević, Marija Jevđić, Šaip Kamberi, Dragomir Karić, Jovan Kolundžija, Đorđe Komlenski, Marijana Krajnović, Stefan Krkobabić, Nenad Krstić, Nikola Lazić, Miodrag Linta, Sofija Maksimović, Dragan D. Marković, prof. dr Predrag Marković, Ilija Matejić, Milija Miletić, Nenad Mitrović, Marko Mladenović, Milutin Mrkonjić, Olivera Nedeljković, Vesna Nedović, Slađana Nikolić, prof. dr Aleksandra Pavlović Marković, Đuro Perić, Ljubo Petrović, Mira Petrović, Milena Popović, Katarina Rakić, prof. dr Ljubinko Rakonjac, Ivan Ribać, prof. dr Goran Tasić, Ivan Tasovac, Miloš Terzić, Marija Todorović, Srbislav Filipović, Aleksandar Čotrić, Aco Petrović, Ljiljana Kuzmanović-Vujaković, Marina Mirković i Daniel Đivanović.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Maja Gojković, potpredsednik Vlade i ministar kulture i informisanja, Danijela Vanušić, vršilac dužnosti pomoćnika ministra kulture i informisanja, Tijana Palkovljević Bugarski, upravnik Galerije Matice srpske u Novom Sadu i Vladimir Pištalo, upravnik Narodne biblioteke Srbije.

Zatim je Narodna skupština nastavila rad i prešla na **zajednički načelni i jedinstveni pretres o predlozima akata iz tačaka 2. i 5. dnevnog reda.**

Predsednik je, saglasno članu 157. stav 1. i članu 192. stav 3, a shodno članu 157. stav 2. Poslovnika, otvorio **zajednički načelni i jedinstveni pretres o:**

**- Predlogu zakona o muzejskoj delatnosti i**

**- Predlogu odluke o proglašenju stare i retke bibliotečke građe za kulturno dobro od izuzetnog značaja.**

Uvodno izlaganje o predlozima akata podnela je predstavnik predlagača Maja Gojković, potpredsednik Vlade i ministar kulture i informisanja.

U zajedničkom načelnom i jedinstvenom pretresu učestvovali su narodni poslanici: Sandra Božić, izvestilac Odbora za kulturu i informisanje, Jelena Žarić Kovačević, izvestilac Odbora za ustavna pitanja i zakonodavstvo (zatim je predsednik obavestio narodne poslanike da su narodni poslanici Đorđe Komlenski, Marijan Rističević, Ana Karadžić i Bojan Torbica, pisanim putem, povukli iz procedure Predlog zakona o izmenama Zakona o sudijama – 3. tačka dnevnog reda, koji su podneli Narodnoj skupštini 16. novembra 2020. godine), dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (povodom čijeg izlaganja se za reč javila ministar Maja Gojković), Nataša Mihailović - Vacić, zamenik predsednika Poslaničke grupe Socijaldemokratska partija Srbije, Nandor Kiš, predstavnik Poslaničke grupe SAVEZ VOJVOĐANSKIH MAĐARA, Zagorka Aleksić, predstavnik Poslaničke grupe JEDINSTVENA SRBIJA (JS) (povodom čijeg izlaganja se za reč javila ministar Maja Gojković), Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) (povodom čijeg izlaganja se za reč javila ministar Maja Gojković, a replicirala joj je narodni poslanik Snežana Paunović), Jelena Obradović, predstavnik Poslaničke grupe „Aleksandar Vučić - za našu decu“ (povodom čijeg izlaganja se za reč javila ministar Maja Gojković), Misala Pramenković (povodom čijeg izlaganja se za reč javila ministar Maja Gojković, a replicirala joj je narodni poslanik Misala Pramenković), Samira Ćosović, Slavenko Unković, dr Emeše Uri, Jelica Sretenović, Stanislava Janošević, Jelena Mihailović i Jelena Kocić, posle čega je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova i odredila pauzu u trajanju od jednog časa.

Nakon pauze, sednica je nastavljena u 15 časova i 10 minuta.

U nastavku zajedničkog načelnog i jedinstvenog pretresa učestvovali su narodni poslanici: Nebojša Bakarec (povodom čijeg izlaganja se za reč javila ministar Maja Gojković), Vesna Knežević, Nikola Jolović, Violeta Ocokoljić, prof. dr Marko Atlagić, Bosiljka Srdić, Lav - Grigorije Pajkić, Svetlana Milijić, Boris Bursać, Jasmina Obradović, Nikola Vojinović, mr Jadranka Jovanović, prof. dr Vladimir Marinković, Milenka Subić, Bratislav Jugović (povodom čijeg izlaganja se za reč javila ministar Maja Gojković), Milica Dačić, Marijan Rističević, Olja Petrović, Vesna Marković, Vuk Mirčetić, Vesna Ranković, Vladica Maričić, Rajka Matović i Jelena Obradović, predstavnik Poslaničke grupe „Aleksandar Vučić - za našu decu“ (povodom čijeg izlaganja se za reč javila ministar Maja Gojković), nakon čega je predsednik, u skladu sa članom 98. stav 4. Poslovnika, zaključio zajednički načelni i jedinstveni pretres o predlozima akata iz tačaka 2. i 5. dnevnog reda.

Drugog dana rada, sednica je završena u 19,00 časova.

**Treći dan rada – 1. april 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 62 narodna poslanika, a primenom elektronskog sistema za glasanje utvrđeno je da je u sali prisutno 120 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od JP „Elektroprivreda Srbije“, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i Stefan Srbljanović, predstavnik Poslaničke grupe „Aleksandar Vučić - za našu decu“ - od predsednika Vlade i ministra finansija.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Svetozar Andrić, Dušan Bajatović, Arđend Bajrami, Žarko Bogatinović, dr Marko Bogdanović, Sandra Božić, Zoran Bojanić, Josip Broz, Nevena Veinović, Mladen Grujić, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Vladan Zagrađanin, Marko Zeljug, Krsto Janjušević, mr Jadranka Jovanović, Dragomir Karić, Jovan Kolundžija, Marijana Krajnović, Nikola Lazić, Sanja Lakić, Miodrag Linta, Sofija Maksimović, Dragan D. Marković, Dragan M. Marković, prof. dr Predrag Marković, Ilija Matejić, Jelena Mijatović, Marko Mladenović, Milutin Mrkonjić, Olivera Nedeljković, Vesna Nedović, Slađana Nikolić, prof. dr Aleksandra Pavlović Marković, Lav-Grigorije Pajkić, Biljana Pantić Pilja, Marko Parezanović, dr Balint Pastor, Ljubo Petrović, Mira Petrović, Milena Popović, Misala Pramenković, Marina Raguš, Katarina Rakić, Ivan Ribać, Jelica Sretenović, prof. dr Goran Tasić, Ivan Tasovac, Miloš Terzić, Đorđe Todorović, Marija Todorović, dr Emeše Uri, Srbislav Filipović, Ana Čarapić, Aleksandar Čotrić, Aco Petrović i Ljiljana Kuzmanović-Vujaković.

Zatim je Narodna skupština nastavila rad i prešla na **jedinstveni pretres o 6. tački dnevnog reda** **-** **PREDLOGU ODLUKE O PRESTANKU FUNKCIJE PREDSEDNIKA PREKRŠAJNOG SUDA U NEGOTINU, OSNOVNOG SUDA U KRUŠEVCU I OSNOVNOG SUDA U NOVOM PAZARU.**

Predsednik je, saglasno članu 192. stav 3. i članu 202. Poslovnika, otvorio jedinstveni pretres o Predlogu odluke.

U jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Sanja Jefić Branković, predstavnik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), Toma Fila, predstavnik Poslaničke grupe SOCIJALISTIČKA PARTIJA SRBIJE (SPS), Jelena Žarić Kovačević, predstavnik Poslaničke grupe „Aleksandar Vučić - za našu decu“, Samir Tandir, Danijela Veljović, mr Đorđe Kosanić, Đorđe Milićević (nakon čega su replike razmenili narodni poslanici dr Aleksandar Martinović i Đorđe Milićević), Milenko Jovanov, prof. dr Jahja Fehratović (zatim su replike razmenili narodni poslanici dr Aleksandar Martinović i prof. dr Jahja Fehratović), Snežana Paunović, Marijan Rističević, Uglješa Mrdić, Adam Šukalo (nakon čega je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova, a zatim su se za reč, po Poslovniku, javili narodni poslanici prof. dr Jahja Fehratović - ukazao na povrede čl. 107. i 108. Poslovnika i dr Aleksandar Martinović - ukazao na povredu člana 27. Poslovnika, a predsedavajuća je dala objašnjenje posle čega je odredila pauzu od jednog časa).

Posle pauze, sednica je nastavljena u 15 časova i 5 minuta.

U nastavku jedinstvenog pretresa učestvovali su narodni poslanici: Veroljub Arsić, Aleksandar Mirković, prof. dr Vladimir Marinković, Predrag Rajić, prof. dr Marko Atlagić, Miloš Banđur, Bratimir Vasiljević, dr Vladimir Orlić i dr Aleksandar Martinović.

Zatim je predsednik Narodne skupštine, u skladu sa članom 98. stav 4. Poslovnika, zaključio jedinstveni pretres o Predlogu odluke.

Trećeg dana rada, sednica je završena u 17 časova i 50 minuta.

**Četvrti dan rada – 6. april 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 113 narodnih poslanika, a primenom elektronskog sistema za glasanje utvrđeno je da je u sali prisutno 145 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva građevinarstva, saobraćaja i infrastrukture i predsednika Vlade, Akoš Ujhelji, predstavnik Poslaničke grupe SAVEZ VOJVOĐANSKIH MAĐARA - od Ministarstva trgovine, turizma i telekomunikacija i Ministarstva finansija, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Narodne skupštine i prof. dr Vladimir Marinković, predstavnik Poslaničke grupe „Aleksandar Vučić - za našu decu“ - od Republičkog javnog tužilaštva.

Predsednik je obavestio da je sprečen da sednici prisustvuje narodni poslanik Đorđe Komlenski.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Žarko Bogatinović, Zoran Bojanić, Nikola Vojinović, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Marko Zeljug, Dragomir Karić, Jovan Kolundžija, Sofija Maksimović, Vesna Marković, prof. dr Predrag Marković, Ilija Matejić, Marko Mladenović, Olivera Nedeljković, Vesna Nedović, prof. dr Žarko Obradović, Jelena Obradović, prof. dr Aleksandra Pavlović Marković, Biljana Pantić Pilja, Ljubo Petrović, Mira Petrović, Ana Pešić, Tamara Pilipović, Milena Popović, Misala Pramenković, Nikola Radosavljević, Katarina Rakić, prof. dr Goran Tasić, Ivan Tasovac, Smilja Tišma, Marija Todorović, dr Emeše Uri, Srbislav Filipović, Aco Petrović, Ljiljana Kuzmanović-Vujaković i Marina Mirković.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Tomislav Momirović, ministar građevinarstva, saobraćaja i infrastrukture i Enes Buhić, državni sekretar u Ministarstvu građevinarstva, saobraćaja i infrastrukture.

Zatim je Narodna skupština nastavila rad i prešla na **jedinstveni pretres o 4. tački dnevnog reda - PREDLOGU ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I SAVETA MINISTARA BOSNE I HERCEGOVINE O ODRŽAVANjU I REKONSTRUKCIJI PUTNIH MEĐUDRŽAVNIH MOSTOVA IZMEĐU REPUBLIKE SRBIJE I BOSNE I HERCEGOVINE.**

Predsednik je, saglasno članu 170. Poslovnika, otvorio jedinstveni pretres o Predlogu zakona (nakon čega je odredio pauzu do 12,00 časova).

Nakon pauze, sednica je nastavljena u 12,00 časova.

Uvodno izlaganje o Predlogu zakona podneo je predstavnik predlagača Tomislav Momirović, ministar građevinarstva, saobraćaja i infrastrukture.

U jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (povodom čijeg izlaganja se za reč javio ministar Tomislav Momirović, a replicirao mu je narodni poslanik dr Muamer Zukorlić), Dragan D. Marković, predsednik Poslaničke grupe JEDINSTVENA SRBIJA (JS) (povodom čijeg izlaganja se za reč javio ministar Tomislav Momirović, a zatim je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova), Samira Ćosović, predstavnik Poslaničke grupe Socijaldemokratska partija Srbije, Milutin Mrkonjić, predstavnik Poslaničke grupe SOCIJALISTIČKA PARTIJA SRBIJE (SPS) (povodom čijeg izlaganja se za reč javio ministar Tomislav Momirović, a replicirao mu je narodni poslanik Milutin Mrkonjić), Adam Šukalo, predstavnik Poslaničke grupe „Aleksandar Vučić - za našu decu“, prof. dr Jahja Fehratović, Marijan Rističević, Zagorka Aleksić, Jelisaveta Veljković i Đorđe Milićević, a zatim je predsedavajuća odredila pauzu u trajanju od jednog časa.

Nakon pauze, sednica je nastavljena u 15 časova i 5 minuta.

U nastavku jedinstvenog pretresa učestvovali su narodni poslanici: Milija Miletić, Slavenko Unković, Dijana Radović, Sanja Lakić, Nebojša Pavlović, dr Muamer Bačevac, Svetlana Milijić, Tomislav Janković, Dubravka Filipovski, Mladen Bošković, Ljiljana Malušić (povodom čijeg izlaganja se za reč javio ministar Tomislav Momirović), Milimir Vujadinović (povodom čijeg izlaganja se za reč javio ministar Tomislav Momirović), Milanka Jevtović Vukojičić, Petar Vesović, Snežana Petrović (povodom čijeg izlaganja se za reč javio ministar Tomislav Momirović), Viktor Jevtović, Adrijana Pupovac (povodom čijeg izlaganja se za reč javio ministar Tomislav Momirović), Zoran Tomić, Tijana Davidovac, Miodrag Linta, Mirela Radenković, prof. dr Marko Atlagić, Ana Beloica, Veroljub Arsić, Olja Petrović i Aleksandar Mirković (povodom čijeg izlaganja se za reč javio ministar Tomislav Momirović).

Zatim je predsedavajući dr Vladimir Orlić, potpredsednik Narodne skupštine, zaključio jedinstveni pretres o Predlogu zakona.

Četvrtog dana rada, sednica je završena u 19 časova i 10 minuta.

**Peti dan rada – 7. april 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 75 narodnih poslanika, a primenom elektronskog sistema za glasanje utvrđeno je da je u sali prisutno 116 narodnih poslanika i da postoje uslovi za rad Narodne skupštine.

Predsednik je obavestio da je sprečen da sednici prisustvuje narodni poslanik Đorđe Komlenski.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Arđend Bajrami, Nadije Bećiri, Žarko Bogatinović, Mladen Grujić, Vladimir Đukanović, Milan Đurica, Ilija Životić, Marko Zeljug, Enis Imamović, Marija Jevđić, mr Jadranka Jovanović, Nikola Jolović, Šaip Kamberi, Dragomir Karić, Marijana Krajnović, Stefan Krkobabić, Selma Kučević, Sofija Maksimović, Dragan D. Marković, Dragan M. Marković, Ilija Matejić, Marko Mladenović, Olivera Nedeljković, Vesna Nedović, Slađana Nikolić, Jasmina Obradović, Jelena Obradović, prof. dr Aleksandra Pavlović Marković, Biljana Pantić Pilja, dr Balint Pastor, Đuro Perić, Ljubo Petrović, Mira Petrović, Ana Pešić, Milena Popović, Misala Pramenković, Nikola Radosavljević, Katarina Rakić, prof. dr Ljubinko Rakonjac, Jelica Sretenović, prof. dr Goran Tasić, Ivan Tasovac, Miloš Terzić, Smilja Tišma, Marija Todorović, Slavenko Unković, dr Emeše Uri, Mirsad Hodžić, Adam Šukalo, Ljiljana Kuzmanović-Vujaković i Daniel Đivanović.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Branislav Nedimović, potpredsednik Vlade i ministar poljoprivrede, šumarstva i vodoprivrede, Siniša Mali, ministar finansija, Anđelka Atanasković, ministar privrede, Snežana Lakčević, pomoćnik direktora Republičkog zavoda za statistiku, Petar Korović, vršilac dužnosti pomoćnika direktora Republičkog zavoda za statistiku i Ljiljana Đorđević, načelnik Odeljenja u Republičkom zavodu za statistiku.

Zatim je Narodna skupština nastavila rad i prešla na **pretres u pojedinostima o** **1. tačka dnevnog reda – PREDLOGU ZAKONA O IZMENAMA ZAKONA O POPISU STANOVNIŠTVA, DOMAĆINSTAVA I STANOVA 2021. GODINE**.

Predsednik je, saglasno članu 157. stav 3. Poslovnika, otvorio pretres Predloga zakona u pojedinostima.

Sastavni deo Predloga zakona postali su amandmani narodnog poslanika Đorđa Todorovića, na naziv Predloga zakona, sa ispravkom i na član 3. i amandmani Odbora za finansije, republički budžet i kontrolu trošenja javnih sredstava, kojim se ispred člana 1. dodaje novi član i na čl. 1, 2. i 5.

U pretresu o Amandmanu na naziv Predloga zakona, sa ispravkom, koji je podneo narodni poslanik Đorđe Todorović, učestvovali su podnosilac Amandmana i narodni poslanici Samir Tandir, Vojislav Vujić, dr Aleksandra Tomić, Milija Miletić (nakon čijeg izlaganja su se za reč, odnosno repliku javljali predstavnik predlagača Anđelka Atanasković, ministar privrede i narodni poslanik Samir Tandir), prof. dr Ljubiša Stojmirović, Jasmina Karanac (nakon čijeg izlaganja se za reč javila ministar Anđelka Atanasković), doc. dr Mihailo Jokić, Nenad Filipović, Srbislav Filipović i Đorđe Milićević (nakon čijeg izlaganja se za reč javila ministar Anđelka Atanasković, kojoj je replicirao narodni poslanik Đorđe Milićević).

U pretresu o Amandmanu kojim se ispred člana 1. dodaje novi član, koji je podneo Odbor za finansije, republički budžet i kontrolu trošenja javnih sredstava, učestvovali su narodni poslanici Milica Obradović, Samira Ćosović (nakon čijeg izlaganja se za reč javila ministar Anđelka Atanasković), Nebojša Bakarec i Uglješa Mrdić (nakon čijeg izlaganja se za reč javila ministar Anđelka Atanasković).

U pretresu o Amandmanu na član 1. koji je podneo Odbor za finansije, republički budžet i kontrolu trošenja javnih sredstava učestvovali su narodni poslanici Milanka Jevtović Vukojičić, dr Vesna Ivković, Milija Miletić, prof. dr Marko Atlagić i Luka Kebara (zatim je predsedavajući dr Vladimir Orlić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova i odredio pauzu u trajanju od jednog časa).

Nakon pauze sednica je nastavljena u 15 časova i 10 minuta.

U pretresu o Amandmanu na član 2. koji je podneo Odbor za finansije, republički budžet i kontrolu trošenja javnih sredstava učestvovali su narodni poslanici Milimir Vujadinović, Aleksandar Mirković, Bratislav Jugović, Vuk Mirčetić, Krsto Janjušević i Veroljub Arsić.

U pretresu o Amandmanu na član 3. koji je podneo narodni poslanik Đorđe Todorović, učestvovali su podnosilac Amandmana i narodni poslanici Ljiljana Malušić, prof. dr Dragoljub Acković i Đorđe Dabić.

U pretresu o Amandmanu na član 5. koji je podneo Odbor za finansije, republički budžet i kontrolu trošenja javnih sredstava učestvovali su narodni poslanici Zoran Tomić i Tomislav Janković.

Zatim je predsedavajuća Elvira Kovač, potpredsednik Narodne skupštine, zaključila pretres Predloga zakona u pojedinostima i obavestila da će Narodna skupština, u Danu za glasanje, odlučivati o Predlogu zakona.

Predsedavajuća je, saglasno članu 87. stav 5. Poslovnika, odredila sredu, 7. april 2021. godine, sa početkom u 17 časova i 15 minuta, kao Dan za glasanje o tačkama dnevnog reda Pete sednice Prvog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da je u sali prisutno 170 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda –** **PREDLOG ZAKONA O IZMENAMA ZAKONA O POPISU STANOVNIŠTVA, DOMAĆINSTAVA I STANOVA 2021. GODINE**

Narodna skupština je, jednoglasno (od 171 prisutnog narodnog poslanika, 171 je glasao za), prihvatila Predlog zakona, u načelu.

Narodna skupština je posebno odlučila da postoji opšti interes za povratno dejstvo odredbe člana 1. Predloga zakona (od 172 prisutna narodna poslanika, 172 su glasala za).

Narodna skupština je, jednoglasno (od 172 prisutna narodna poslanika, 172 su glasala za), usvojila Predlog zakona o izmenama Zakona o popisu stanovništva, domaćinstava i stanova 2021. godine, u celini.

**2. tačka dnevnog reda – PREDLOG ZAKONA O MUZEJSKOJ DELATNOSTI**

Narodni poslanik Nikola Radosavljević, pisanim putem, povukao je Amandman koji je podneo na član 44. Predloga zakona.

Narodna skupština je, jednoglasno (od 172 prisutna narodna poslanika, 172 su glasala za), usvojila Predlog zakona o muzejskoj delatnosti, u celini.

**4. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I SAVETA MINISTARA BOSNE I HERCEGOVINE O ODRŽAVANjU I REKONSTRUKCIJI PUTNIH MEĐUDRŽAVNIH MOSTOVA IZMEĐU REPUBLIKE SRBIJE I BOSNE I HERCEGOVINE**

Narodna skupština je, većinom glasova svih narodnih poslanika (od 172 prisutna narodna poslanika, 172 su glasala za), usvojila Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o održavanju i rekonstrukciji putnih međudržavnih mostova između Republike Srbije i Bosne i Hercegovine, u celini.

**5. tačka dnevnog reda – PREDLOG ODLUKE O PROGLAŠENjU STARE I RETKE BIBLIOTEČKE GRAĐE ZA KULTURNO DOBRO OD IZUZETNOG ZNAČAJA**

Narodna skupština je, jednoglasno (od 172 prisutna narodna poslanika, 172 su glasala za), usvojila Predlog odluke o proglašenju stare i retke bibliotečke građe za kulturno dobro od izuzetnog značaja, u celini.

**6. tačka dnevnog reda – PREDLOG ODLUKE O PRESTANKU FUNKCIJE PREDSEDNIKA PREKRŠAJNOG SUDA U NEGOTINU, OSNOVNOG SUDA U KRUŠEVCU I OSNOVNOG SUDA U NOVOM PAZARU**

Narodna skupština je, većinom glasova svih narodnih poslanika (od 172 prisutna narodna poslanika, 172 su glasala za), usvojila Predlog odluke o prestanku funkcije predsednika Prekršajnog suda u Negotinu, Osnovnog suda u Kruševcu i Osnovnog suda u Novom Pazaru, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Petu sednicu Prvog redovnog zasedanja Narodne skupštine Republike Srbije u 2021. godini.

Sednica je zaključena u 17 časova i 25 minuta.

GENERALNI SEKRETAR PREDSEDNIK

Veljko Odalović Ivica Dačić